Stavebník
meno, priezvisko / názov :   Mesto Levice
adresa / sídlo:  Námestie hrdinov 1/1, 934 01 Levice
zastúpený 
korešpondenčná adresa Mestský úrad Levice, Námestie hrdinov 1/1,  934 01 Levice
tel. číslo, e-mail:  investicie@levice.sk,  +421903463679

Mestský úrad Levice
OÚPVŽP – Referát územného plánovania a architektúry
Nám. hrdinov 1/1
934 01  Levice

Vec

Žiadosť o záväzné stanovisko orgánu územného plánovania podľa zákona č. 200/2022 Z. z. o územnom plánovaní v znení neskorších predpisov 

k dokumentácii pre územné konanie *
k dokumentácii pre spojené územné a stavebné konanie *
k dokumentácii o zmenu územného rozhodnutia *
k dokumentácii pre zmenu v užívaní stavby *10
k dokumentácii pre dodatočné povolenie stavby §88a*11
k Žiadosti o preskúmanie spôsobilosti stavby na užívanie §140d stavebného zákona*11
   (pre stavby postavené od 01.01.1990 do 31.03.2024)
ku konaniu Špeciálneho stavebného úradu §120*
pre umiestnenie líniovej stavby*1
* hodiace sa označte  

Stavba (názov podľa príslušnej dokumentácie) 
Obnova a rekonštrukcia MK v roku 2020, Levice 
SO 03   Ul. Okružná

Popis stavby 
Objekt SO 03 Ul. Okružná rieši obnovu a rekonštrukciu jestvujúcej miestnej komunikácie v meste Levice. 
Komunikácia je zrealizovaná v kruhovom tvare a je situovaná okolo bytových domov.  Dĺžka komunikácie je 592,00m.
Ulica Okružná je jednosmerná miestna komunikácia s premenlivou šírkou vozovky, 6,00m a 4,50m.
 Cieľom je obnoviť kryt vozovky 
Na jestvujúcom úseku budú celoplošne vybúrané obe asfaltové vrstvy, obrusná aj ložná.  Búracie práce predstavujú výmeru 3 095,00m2.   
Pred začatím búracích prác je potrebné asfaltový kryt pri napájacích miestnych komunikáciách a štátnej ceste rovno zapíliť.  Búracími ani výkopovými prácami nedôjde ku styku s jestvujúcimi inžinierskymi sieťami.
Nové napojenia na jestvujúci asfaltový kryt sa zrealizujú preplátovaním asfaltových vrstiev. Napojenia budú plynulé.
Dĺžka upravovaného úseku je 592,00m. Šírka obojsmernej komunikácie je premenlivá, 6,00m až 4,50m. Komunikácia je lemovaná betónovými cestnými obrubníkmi, ktoré sú osadené na +10cm od krytu vozovky. Poškodené obrubníky budú vybúrané a budú osadené nové betónové cestné obrubníky ABO 1/15 bez skosenia.  Dĺžka nových stojatých obrubníkov je 180,00m.
Pri priechode pre chodcov a pri vjazde na obojstranné parkovisko budú osadené betónové  cestné obrubníky ABO 1/15 so skosením. Obrubníky budú osadené do betónového lôžka na ležato. Celková dĺžka ležatých obrubníkov je190,00m.
Po položení obrusného asfaltobetónového krytu bude potrebné na kryt vyznačiť pôvodné vodorovné značenie prechodov pre chodcov a parkovacie státia. 
Jestvujúce inžinierske siete , ktoré sa nachádzajú v priestore staveniska rekonštrukciou miestnej komunikácie nebudú dotknuté. 
Všetko v zmysle vypracovanej PD.
Miesto stavby
katastrálne územie: Levice
lokalita: Ulica Okružná 
parcelné číslo/a      KNC 442                                                                                                         
*nehodiace sa prečiarknite
druh parcely podľa katastra nehnuteľností: zastavaná  plocha a nádvorie
stručná charakteristika územia : Miestna komunikácia

Dôvod žiadosti 
o dodatočné stavebné povolenie stavby* 
o preskúmanie spôsobilosti stavby na užívanie* (pre stavby postavené od 01.01.1990 do 31.03.2024) 
*nehodiace sa prečiarknite
Za účelom vydania ohlásenia stavby a stavebných úprav

V Leviciach, dňa 13.5.2025                                       	........................................................
									podpis

Povinné prílohy: 
(§ 40c zákona č. 200/2022 Z. z. o územnom plánovaní) údaje svedčiace o súlade navrhovanej stavby so záväznou časťou územnoplánovacej dokumentácie a dokumentácia navrhovanej stavby v rozsahu:
a) urbanistické začlenenie stavby do územia (+ textová časť projektovej dokumentácie)2,
b) jednoduchý situačný výkres súčasného stavu územia na podklade katastrálnej mapy so zakreslením navrhovanej stavby a jej polohy s vyznačením väzieb na okolie (ďalej len „zastavovací plán“), (+koordinačnú situáciu so zakreslenými všetkými stavebnými objektami, vrátane napojenia na dopravnú a technickú infraštruktúru)3,4,5 – zastavovací plán v 2 vyhotoveniach 
c) architektonické riešenie stavby, jej hmotové členenie,5,6
d) vzhľad a pôdorysné usporiadanie stavby (pôdorysy, rezy, pohľady + rozvinutý uličný pohľad v zastavanom území),5,7
e) údaje o základnom stavebnotechnickom a konštrukčnom riešení stavby (môže byť
súčasťou textovej správy, bod a)),
f) údaje o požiadavkách stavby na dopravné napojenie vrátane parkovania a návrh napojenia stavby na dopravné vybavenie územia a jestvujúce siete a zariadenia technického vybavenia.5,8,9

Poznámka: 
1 Ak ide o návrh na vydanie záväzného stanoviska pre umiestnenie líniovej stavby, alebo v odôvodnených prípadoch aj zvlášť rozsiahlej stavby, alebo pre využitie územia ak sa týka rozsiahleho územia, údaje o druhu pozemkov a parcelné čísla sa v návrhu neuvádzajú, ale uvedie sa popis prebiehajúceho územia;
2 Údaje svedčiace o súlade navrhovanej stavby so záväznou časťou územnoplánovacej dokumentácie - vyhodnotenie súladu s Územným plánom mesta Levice, v znení jeho neskorších zmien a doplnkov;
3 Zastavovací plán - situačný výkres súčasného stavu územia na podklade katastrálnej mapy so zakreslením navrhovanej stavby (so základnými kótami) a jej polohy s vyznačením väzieb na okolie, zväčša v mierke 1:200 (pri menších stavbách), 1:500 (pri väčších stavbách), resp. v mierke zodpovedajúcej veľkosti zámeru tak, aby boli údaje dostatočne čitateľné (okótovanie vzájomných odstupov stavieb a odstupov od hraníc susediacich pozemkov, zadefinovanie úrovne ±0,000 / v m n.m. BpV. a výškových úrovní stavby); 
4 Ak ide o návrh na vydanie záväzného stanoviska pre umiestnenie líniovej stavby, alebo zvlášť rozsiahlej stavby s veľkým počtom účastníkov konania, alebo pre využívanie územia, ak sa týka rozsiahleho územia, zastavovací plán tvorí situačný výkres súčasného stavu územia na podklade mapového podkladu v mierke 1:10 000 až 1:50 000 s vymedzením hraníc územia, ktoré je predmetom návrhu, a s vyznačením širších vzťahov k okoliu;
5 Dodržanie predpisov vyplývajúcich z vyhlášky MŽP SR č. 532/2002, ktorou sa ustanovujú podrobnosti o všeobecných technických požiadavkách na výstavbu a vyhlášky ÚÚPVSR č. 69/2024 o územnotechnických požiadavkách na výstavbu;
6 Zreteľné vymedzenie stavebného pozemku - farebne odlíšiť plochy zastavané, plochy spevnené a všetky druhy zelene (na rastlom teréne, na podzemných konštrukciách), s číselnými údajmi o ich jednotlivých výmerách (m2) tak, aby boli tieto údaje overiteľné na základe kót; situácia musí obsahovať komplexné vyhodnotenia súladu s ÚPN, t.j. jednoznačné
vymedzenie riešeného územia, hranice jednotlivých funkčných plôch podľa ÚPN; ak riešené územie prechádza cez viacero funkčných plôch, je potrebné vyhodnotenie regulácie spracovať samostatne pre každú funkčnú plochu; 
7 Vo výkresoch musí byť jednoznačne graficky a dispozične určená funkčná náplň objektu;
8 Zreteľné napojenie stavby na inžinierske siete a s dopravným napojením stavby, resp. riešeného územia na verejnú komunikačnú sieť (vyznačiť všetky vjazdy na pozemok a vstupy do objektu);
9 V rámci dopravného riešenia je potrebné: - rešpektovať ÚPN s ohľadom na navrhované výhľadové dopravné stavby v zmysle platného ÚPN vrátane, v prípadoch dotyku zámeru s dopravnými stavbami v ÚPN situačne preukázať vzájomnú koordináciu stavieb;
-	počet parkovacích miest preukázať prepočtom v zmysle aktuálne platnej STN 73 6110, parkovacie státia preukázať na pozemku stavby; 
-	v zmysle výpočtu nárokov na statickú dopravu vybudovať krátkodobé parkovacie miesta prislúchajúce pre návštevy (t. j. 10%) ako verejné stojiská a vyznačiť ich v grafickej časti PD;
-	na odstavnej ploche a na parkovacej ploche riešiť sadovú úpravu v minimálnom rozsahu výsadby jedného stromu na každé 4 stojiská pre automobily;
10 je potrebné dodať všetky menované prílohy s grafickým (farebným) vyznačením navrhovaného stavu oproti pôvodnému stavu z hľadiska funkčného využitia. Všetky navrhované zmeny je potrebné uviesť aj v textovej časti vrátane pôvodných a navrhovaných záväzných regulatívov funkčného využitia územia;
11 je potrebné dodať všetky menované prílohy s grafickým (farebným) vyznačením zrealizovaného/čiastočne zrealizovaného stavu oproti pôvodnému stavu, resp. stavu schválenému v stavebnom konaní, vrátane terénnych úprav na pozemku tak, aby bol zrejmý rozsah spevnených plôch a zrealizovanej zelene na pozemku. Všetky navrhované zmeny je potrebné uviesť aj v textovej časti vrátane pôvodných a navrhovaných záväzných regulatívov funkčného využitia územia. Ak sa dodatočné povolenie stavby týka pozemku bez zástavby, resp. po asanácii pôvodného objektu, je potrebné uviesť, či je stavba iba začatá, čiastočne zrealizovaná alebo zrealizovaná a rozlíšiť aktuálny stav výstavby od výsledného návrhu. Žiadosť musí obsahovať aj:
-	informáciu, prečo je podaná žiadosť o preskúmanie spôsobilosti stavby na užívanie alebo o dodatočné stavebné povolenie stavby, resp. o dodatočné stavebné povolenie a jej zmeny (posudzovaná stavba bola zrealizovaná/čiastočne zrealizovaná bez stavebného povolenia alebo nad rámec vydaného stavebného povolenia).

Poučenie:
-	Vydanie stanoviska nie je spoplatnené.
-	Lehota na vybavenie: V zmysle § 40b)  ods. 5 zákona č. 200/2022 Z.z. o územnom plánovaní v znení neskorších predpisov je 60 dní, v prípade vybraných stavieb (stavby dopravnej a technickej infraštruktúry, významná investícia, stavby jadrových zariadení, stavbu významnej investície atď.) je lehota 90 dní.
-	Ak predložená žiadosť neposkytuje dostatočný podklad pre posúdenie súladu navrhovanej stavby so záväznou časťou územnoplánovacej dokumentácie, orgán územného plánovania v lehote do 15 dní od podania žiadosti vyzve stavebníka, aby žiadosť v primeranej lehote doplnil a upozorní ho, že inak záväzné stanovisko nevydá a žiadosť odloží. Ak stavebník nedoplní žiadosť o záväzné stanovisko požadovaným spôsobom v určenej lehote, orgán územného plánovania žiadosť odloží, o čom stavebníka bezodkladne upovedomí.

Doplňujúce informácie:
-	mesto Levice si po preštudovaní predloženého podania vyhradzuje právo vyžiadať si aj ďalšie podklady k riadnemu a úplnému posúdeniu predmetu veci.

Informovanie o spracovaní osobných údajov
Poskytnuté osobné údaje budú spracované len za účelom vybavenia Vašej žiadosti v súlade s Nariadením Európskeho parlamentu a Rady č.2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákonom č.18/2018 Z. z. o ochrane osobných údajov. Osobné údaje môžu byť poskytnuté orgánom štátnej moci, kontrolným orgánom za účelom kontroly z ich strany a prípadne iným príjemcom, ak to povaha žiadosti vyžaduje. Osobné údaje nebudú poskytnuté do tretích krajín. Po vybavení žiadosti budú osobné údaje a žiadosť archivované v súlade s registratúrnym plánom mesta. Môžete od nás požadovať prístup k Vašim osobným údajom, máte právo na ich opravu, právo namietať proti spracúvaniu. Ak sa domnievate, že Vaše osobné údaje sú spracúvané nespravodlivo alebo nezákonne, môžete podať sťažnosť na dozorný orgán ako aj právo podať návrh na začatie konania dozornému orgánu ktorým je Úrad na ochranu osobných údajov Slovenskej republiky, Hraničná 12, 820 07 Bratislava 27. Predmetné práva si môžete uplatniť  písomne doručením žiadosti na adresu: Mesto Levice, Nám. hrdinov 1, 934 01 Levice, osobne do podateľne  alebo elektronicky na email podatelna@levice.sk. Kontakt na osobu zodpovednú za ochranu osobných údajov: zodpovednaosoba@somi.sk. Viac informácií o ochrane osobných údajov nájdete na našej webovej stránke – www.levice.sk.